15. veebruar on tiinapäev ehk neitsipäev. Tegemist pole neitsi Tiinaga (Cristinega) ega püha Valentiniga (valentinipäeva, 14. veebr., teavad ja peavad meil kaasajal inglise filoloogid), vaid meespühakute vendade Faustini ja Jovitega, kelle märtrisurma mälestuspäev on eestlastel mugandunud tiinapäevaks. Neitsipäeva nimetuse taga näikse olevat püha neitsi Georgia, kelle tähtpäev on samuti 15. veebruaril. (Hiiemäe, Mall, "Vähetuntut veebruarikuu rahvakalendris," Keel ja Kirjandus, 1989/2, lk. 96.)